钦定古今图书集成/方舆汇编/职方典/第1146卷 > 《凫山赋》〈并序〉王应翼
## 钦定古今图书集成/方舆汇编/职方典/第1146卷 > 《凫山赋》〈并序〉王应翼

南山平衍无崄势，松橡森郁，若点黛然。旧曰“鸭嘴” ，不知以凫易者起于谁？大都马耳、鹿角、虎爪之类，峰于邑良多。但去郭远，未概锡以佳名，胡兹山之有幸耶？相传王介甫丞于此，濊泽及民，又纳“惠亭” 之称矣。恐新法行时，那得异政？岂小试煦煦而秉国成，乃滋戾乎？考《志》悉不载，读公籍亦无仕于京源者，谅传之讹，姑存以为宰邑者劝耳。余谢市嚣，背郭卜筑，望苕楼适对焉。终日绮窗间，山灵不隔，如清友法侣之觌面而语也，故赋之。

节南山以袅烟兮，发幽幽而襟敞。𫖯溾水以杰竖兮，
影清煦而滉瀁。跱惠亭以秀举兮，肤凝岚而气爽。长
虹亘其河厉兮，望衡接宇夫成敞。列雉骞而堞环兮，
缨峦冠岭乎通榥。崇阿楼而偃盖兮，密荫翳荟于间。
径东西以争途兮，离剑《杪箭》栝而就圹。神宫焜煌
于单楹兮，锺磬杳白云之上。牵拂相招而荐馨兮，木
主龛比乎石《养旱》。焚楮龙以告虔兮，见叆叇之沓起
如掌。状丹青其绮望兮，抽骑岭而躬恍。岂叶令之凫
飞兮，亦甫里之雨夜响。匪绚缋以矫翮兮，染青冥而
颉颃。回飙作啒啒之鸣兮，临涧殆泛泛而来往。回浦
似浴彩于莲塘兮，含辉则舒锦乎兰浆。朝鼓翼于依
夕兮，曾不畏夫虞网。欣少卿之佳名兮，化岝峉而竞
昶。传宰官之善政兮，积礧砢以询仰。咏在泾与在沙
兮，福禄成而公尸来享。余也文窗载启，流睇翠峰。媚
景严晨，于彼斯容。树光霏散兮霄插墉。藉岩鄣之面
孔，豁溪壑之心胸。呼子乔兮无灵翮，吊荆公兮少遗
踪。眼随𪩘而倾返，逐曦轩以何从。剧闲居之倦想，情
给赏于短筇。偕林徒而取畅，冀毒雾之勿封。